b'\n_START_ARTICLE_\nCivilne neredne obrambne stra\xc5\xbee\n_START_SECTION_\nZgodovina\n_START_PARAGRAPH_\nCIA je program pri\xc4\x8dela decembra 1961 z namenom organiziranja Montagnardov in drugih gorskih izoliranih etni\xc4\x8dnih skupin v skupno protikomunisti\xc4\x8dno silo. Osnovna zadol\xc5\xbeitev CIDG je bila domobranske narave, hkrati pa so bili zadol\xc5\xbeeni \xc5\xa1e za zbiranje obve\xc5\xa1\xc4\x8devalnih podatkov v okolici, sledenje komunisti\xc4\x8dnih sil, nadzor komunikacijskih poti,... Iz najbolj sposobnih va\xc5\xa1\xc4\x8danov pa so sestavili bolj mobilne enote, katere so se bojevali predvsem kot gorski komandosi. 1. februarja 1962 so v program vstopili \xc5\xa1e pripadniki Zelenih baretk, ki so izvajali osnovno in specialisti\xc4\x8dno voja\xc5\xa1ko urjenje, hkrati pa izvajali tudi druge aktivnosti (zdravstvena oskrba me\xc5\xa1\xc4\x8danov, logisti\xc4\x8dna oskrba vasi, gradnja bolj\xc5\xa1ih stavb,...). Oktobra 1963 je v sklopu programa delovalo: 16.084 pripadnikov mobilnih udarnih enot, 40.765 va\xc5\xa1\xc4\x8danov-domobrancev, 4.912 gorskih izvidnikov in 3.256 nadzornikov meje. V za\xc4\x8detku leta 1966 je mo\xc4\x8d CIDG padla na 28.430 pripadnikov, ki so delovali v 200 \xc4\x8detah. Leta 1965 so pri\xc4\x8deli reorganizirati CIDG v Regionalne sile. Bolj\xc5\xa1e (specialisti\xc4\x8dne) enote pa so do leta 1970 priklju\xc4\x8dili v Rangersko poveljstvo Armade Vietnama.'